
V E N D I M
Nr. 376, datë 23.7.2002

Për një ndryshim në vendimin nr.406, datë 17.8.1993 të Këshillit të Ministrave "Për riorganizimin e shërbimit të mbrojtjes së bimëve", ndryshuar me vendimin nr.9, datë 12.1.2001 të Këshillit të Ministrave

Në mbështetje të nenit 100 të Kushtetutës dhe të nenit 50 të ligjit nr.7662, datë 19.1.1993 "Për shërbimin e mbrojtjes së bimëve, me propozimin e Ministrit të Bujqësisë dhe Ushqimit, Këshilli i Ministrave

V E N D O S I:

Pika 5 e vendit nr.405, datë 17.8.1993 të Këshillit të Ministrave, ndryshuar me vendimin nr.9, datë 12.1.2001 të Këshillit të Ministrave, ndryshohet si më poshtë vijon:
"5. Pagesat për regjistrimin e PMB-ve bëhen nga subjektet e interesuara, në llogarinë rrjedhëse të Institutit të Mbrojtjes së Bimëve, siaps tarifave të përcaktuara në vendimin nr.72, datë 15.2.2001 të Këshillit të Ministrave "Për miratimin e rregullores së produkteve për mbrojtjen e bimëve".
Me të ardhurat e realizuara nga këto pagesa, Instituti i Mbrojtjes së Bimëve përballon shpenzimet administrative të regjistrimit të PMB-ve, shpenzimet për analizat cilësore të tyre gjatë procedurave të regjistrimit dhe, pas hedhjes në treg, shpenzimet për kryerjen e provave biologjiko -


agronomike dhe shpërblimin e anëtarëve të Komisionit Shtetëror të Regjistrimit të PMB-ve, sipas përcaktimit që bën Ministri i Bujqësisë dhe Ushqimit me udhëzim të veçantë.".
Ky vendim hyn në fuqi pas botimit të Fletoren Zyrtare.

